
Esselamu alejkum. Nedavno sam kupio laptop na Pik-u, bio mi je jako potreban, jer sam student pa mi je neophodan. Međutim, cijena koja je bila na Pik-u je bila jako primamljiva, pa me je to privuklo, jer jedva sam skupio novac za laptop. Kupio sam taj laptop, međutim nakon par dana primijetio sam da je laptop ukraden jer na njemu su bili neki podaci od neke cure iz Njemačke. Zvao sam tog momka što mi je prodao, on se ne javlja i ja sam laptop formatirao. Laptop mi je jako potreban i nemam novca da priuštim drugi. E sad, pitanje da li je laptop ***[haram](https://pitajucene.com/search/haram/questions/ "Pretraži pitanja o haramu")***, i ako je haram, šta trebam raditi s njim? Hvala vam unaprijed! Esselamu Alejkum.


* 
* 
* 
* 
* 
* 
* 

 
Kupovina ukradene robe u neznanju?

Alejkumu selam. Ebu Hurejre, r.a., prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., rekao: **„Ko kupi ukradenu stvar – a zna da je u pitanju ukradena roba – ima udjela u toj bruki i grijehu!“** (Šu’abul-Iman, Bejheki, br.5112.; el-Sunen el-Kubra, el-Bejheki, br.11141.; el-Mustedrek, Hakim, be.2253.; el-Mu’udžem el-Kebir, Taberani, br.20583.)


Ko bude znao da je određena roba ukradena ili oteta – nije dozvoljeno kupiti je, u suprotnom čovjek će postati saučesnik u grijehu krađe tuđega imetka, ali mušteriji-kupcu nije obaveza da se raspituje o porijeklu robe, i da prodavca ispituje o načinu dobavljanja robe, jer je ***[pravilo](https://pitajucene.com/search/pravilo/questions/ "Pretraži pitanja o pravilima")*** da ono što je u rukama ljudi – to je njihovo vlasništvo (izuzev ako se ne dokaže drugačije!) Ako se zna da se na nekom mjestu prodaju ukradene stvari nije dozvoljeno tamo ići i trgovati, jer se u startu zna da je u pitanju ukradena roba – koja nije vlasništvo sadašnjih prodavaca, a uslov šeri’atskog trgovanja jeste da čovjek prodaje ono što je stekao ispravnim načinom, a ne ono što je neipravnim načinom stekao.


Pogledaj: <http://www.onislam.net/arabic/ask-the-scholar/8281/52708-2004-08-01%2017-37-04.html>


U vašem slučaju je sigurno da je laptop polovan i da je bio korišten od nekog drugog, ali je upitno to da li je ukraden ili nije. **S obzirom na to da vi niste znali, i da još niste sigurni u to da li je u pitanju ukradena stvar, i da niste u mogućnosti to provjeriti, jer ste izgubili kontakt sa zadnjim vlasnikom robe,** slobodno se koristite tim laptopom, jer je osnova u imetku da ljudima pripada ono što im se nalazi u rukama, izuzev ako se dokaže drugačije, a Allah, dž.š., najbolje zna.


Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


